University of Aberdeen

University of Aberdeen je tretia najstaršia univerzita v Škótsku a piata najstaršia v Spojenom kráľovstve. Nachádza sa v meste Aberdeen ležiacom pri rieke Dee na severe Škótska. Podľa portálu Times Higher Education bola univerzita 158 najlepšou na svete a 50 v Európe v roku 2022. Dejiny Začiatky Univerzitu založil v roku 1495 William Elphinstonen, aberdeenský biskup, prednostne ako miesto pre vzdelanie lekárov, učiteľov a duchovenstvo, ktorí budú slúžiť v oblastiach severného Škótska, a právnikov pracujúcich pre škótsku korunu. King's College sa v 15. storočí inšpirovala univerzitami v Bologni a Paríži, a teda Európou celkovo. Bola to prvá univerzita v Spojenom kráľovstve, ktorá založila katedru medicíny. Rivalská univerzita V roku 1593 po reformácii bola v starom meste Aberdeenu otvorená druhá univerzita, Marischal College, založená Georgom Keithom. King's College a Marishal College sa spojili v roku 1860 a vytvorili University of Aberdeen v dnešnej podobe. Na začiatku sa humanitné vedy a teológia učili na King's College, a právo a medicína na Marischal College. Roku 1892 bola založená samostatná vedecká fakulta na Marischal College. Všetky fakulty sa v roku 1892 otvorili aj pre ženy a v roku 1899 tvorili ženy štvrtinu študentov univerzity. Súčasnosť Počas 20. storočia počet študentov narastal a v súčasnosti na univerzite študuje cca 14 000 študentov. V roku 2012 bola otvorená nová, moderná knižnica Sir Duncan Rice Library, ktorej výstavba stála 57 miliónov libier. Fakulty a obory Univerzita ponúka viac ako 600 oborov na troch fakultách. College of Arts and Social Sciences School of Divinity, History and Philosophy School of Education School of Language & Literature School of Law School of Social Science University of Aberdeen Business School College of Life Sciences and Medicine School of Biological Sciences School of Medical Sciences School of Medicine School of Psychology Graduate School College of Physical Sciences School of Engineering and Physical Sciences School of Geosciences Graduate School Šport a mimoškolské aktivity V tesnej blízkosti kampusu sa nachádza novopostavená Aberdeen Sports Village (ASV), ktorá je k dispozícii študentom, personálu školy aj verejnosti. Nachádzajú sa tam vysoko profesionálne zariadenia na atletiku, futbal, plávanie, hokej, squash, bojové umenia a box. Ponúka prístup k 400 metrovej bežeckej dráhe, krytému futbalovému aj hokejovému ihrisku, bazénom a veľkosti 50 a 25 metrov a mnoho ďalším. Okrem toho toto športové centrum ponúka služby chiropraktika, fyzioterapeuta a športového maséra. Máte na výber z vyše 50 športových klubov do ktorých sa môžete zapojiť či už ako profesionál alebo amatér. Univerzita má tiež viac ako 100 študentských spolkov netýkajúcich sa športu, veľmi aktívnu Asociáciu Študentov. Pre študnetov sú tu aj podporné služby: Student Support Services a Careers service. Medzi študentské spolky patria napríklad: Amnesty International, Anime a manga, Spolok výrobcov piva, Český a Slovenský spolok či Paintball. Univerzita taktiež vydáva svoje vlastné noviny Gaudie, ktoré vychádzajú raz za dva týždne a sú zdarma. Taktiež má svoje vlastné študentské rádio, ktoré vysiela online počas semestra. V januári 2015 bolo otvorené Medzinárodné centrum, ktoré podporuje zájem o štúdium a prácu v zahraničí, podporuje organizovanie medzinárodných podujatí. Zdroje http://www.abdn.ac.uk/about/history/index.php http://www.thecompleteuniversityguide.co.uk/aberdeen http://www.studyinscotland.org/find-a-university/university-of-aberdeen/ Archivované 2015-04-29 na Wayback Machine http://www.abdn.ac.uk/study/student-life/155.php